N á v r h

**Obecné zastupiteľstvo v Závode v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov a zákona č. 145/95 Z. z. o správnych poplatkoch v znení neskorších predpisov vydáva toto**

**Všeobecne záväzné nariadenie**

**o poplatkoch za pracovné úkony vykonávané Obecným úradom v Závode**

**§ 1**

**Úvodné ustanovenie**

Toto všeobecne záväzné nariadenie (ďalej len „VZN“) upravuje poplatky za konania a pracovné úkony, (ďalej len „poplatky“), ktoré sú v zmysle výkonu samosprávnych funkcií a výkonu prenesenej štátnej správy vykonávané Obecným úradom v Závode.

**§ 2**

**Predmet poplatkov**

Predmetom poplatkov sú úkony a konania Obecného úradu Závod, ktoré sú uvedené v sadzobníku poplatkov prislúchajúcemu k zákonu č. 145/95 Z. z. o správnych poplatkoch v znení neskorších predpisov a v sadzobníku poplatkov prislúchajúcemu k tomuto VZN.

**§ 3**

**Poplatník**

Poplatníkom je právnická osoba alebo fyzická osoba, ktorá dala podnet na úkon alebo konanie, alebo pre ktorú sa úkon vykonáva alebo konanie uskutočňuje. Ak je poplatníkov niekoľko, sú povinní zaplatiť poplatok spoločne a nerozdielne.

**§ 4**

**Oslobodenie od poplatkov**

1. Od poplatkov sú oslobodené právnické a fyzické osoby uvedené v § 4 zákona č. 145/1995 Z. z. o správnych poplatkoch.

2. Od poplatkov sú ďalej oslobodené právnické a fyzické osoby uvedené v jednotlivých položkách Sadzobníka správnych poplatkov zákona č. 145/1995 z. z. o správnych poplatkoch.

3. O ďalších výnimkách v zmysle výkonu samosprávnych funkcií podľa zákona č. 369/1990 Zb. rozhoduje starosta obce Závod.

**§ 5**

**Sadzby poplatkov**

1. Sadzby poplatkov sú určené v sadzobníku pevnou sumou.

2. Sadzobník poplatkov je uvedený v § 7 tohto Všeobecne záväzného nariadenia.

**§ 6**

**Platenie poplatkov**

1. Poplatky sa platia v hotovosti do pokladnice obce alebo bezhotovostne na účet obce a sú príjmom obce.

2. Poplatky určené pevnou sumou sa platia bez výzvy a sú splatné pri podaní, ktoré smeruje

k vykonaniu úkonu, alebo k uskutočneniu konania, ak pri jednotlivých položkách sadzobníka nie je ustanovené inak. Podaním vzniká zároveň poplatková povinnosť.

3. Pri platení poplatku v hotovosti do pokladnice obce, vydá obecný úrad doklad o zaplatení poplatku.

4. U správnych poplatkov v rozhodnutiach resp. v potvrdeniach sa uvedie údaj o zaplatení a sume poplatku.

**§ 7**

**Poplatky podľa tohto VZN za pracovné úkony vykonávané Obecným úradom Závod uvedené v eurách**

|  |  |
| --- | --- |
| **Názov poplatku** | **cena v EUR** |
| Vydanie rybárskeho lístka - ročného | **7,00** |
| Vydanie rybárskeho lístka - trojročného | **17,00** |
| Vydanie osvedčenia o zápise samostatne hospodáriaceho roľníka | **6,50** |
| Vydanie potvrdenia rôzneho druhu (okrem potvrdenia o účasti na pohrebe) | **1,50** |
| Vydanie potvrdenia alebo oznámenia o pobyte osoby | **5,00** |
| Osvedčenie odpisu (fotokópie) za každú začatú stranu | **1,50** |
| Osvedčenie podpisu na listine (za každý podpis) | **1,50** |
| Vyhotovenie výpisu z matričnej knihy | **5,00** |
| Úkon alebo konanie s vydaním rozhodnutia | **6,50** |
| Poplatok za kopírovanie a tlač – 1 strana A4 | **0,10** |
| Poplatok za kopírovanie a tlač – obojstranne A4 | **0,15** |
| Poplatok za kopírovanie a tlač – 1 strana A3 | **0,15** |
| Poplatok za kopírovanie a tlač – obojstranne A3 | **0,20** |
| Skenovanie a odoslanie mailom – 1 strana A4 | **0,20** |
| Odoslanie faxom – 1 strana A4 | **0,70** |
| Zviazanie listín a zmlúv pri osvedčovaní podpisov – 1 ks | **0,40** |
| Vyhlásenie oznamu v MR v obvyklom čase (11,00 h a 16,00 h) - 1 hlásenie  (okrem vyhlásenia smútočného oznamu) | **1,40** |
| Prednostné vyhlásenie v MR mimo obvyklého času – 1 hlásenie  (okrem vyhlásenia smútočného oznamu) | **2,80** |
| Vyhlásenie blahoželania v MR v obvyklom čase – 1 vyhlásenie | **1,70** |
| Vyhlásenie blahoželania v MR v dňoch pracovného voľna – 1 vyhlásenie | **3,40** |
| Cintorínsky poplatok – urnový hrob (na obdobie 10 rokov) | **20,00** |
| Cintorínsky poplatok – jednohrob (na obdobie 10 rokov) | **25,00** |
| Cintorínsky poplatok – dvojhrob (na obdobie 10 rokov) | **50,00** |
| Cintorínsky poplatok – trojhrob (na obdobie 10 rokov) | **75,00** |
| Poplatok za požičanie inventáru kuchyne na osobu | **0,50** |

1. Poplatky za úkony:

2. Správne poplatky sa platia v zmysle zákona č. 145/1995 Z. z. o správnych poplatkoch v znení neskorších zmien a doplnkov.

**§ 10**

**Účinnosť nariadenia a záverečné ustanovenia**

1. Toto všeobecne záväzné nariadenie bolo schválené Obecným zastupiteľstvom v Závode dňa ....................... č. uznesenia ....................... a nadobúda účinnosť 15. dňom od schválenia.

2. V prípadoch neuvedených v tomto nariadení sa bude postupovať podľa zák. NR SR č. 145/1995 Z. z. o správnych poplatkoch v znení jeho zmien a doplnkov.

3. Schválením tohto všeobecne záväzného nariadenia sa ruší Všeobecne záväzné nariadenie o poplatkoch za úkony vykonávané Obecným úradom v Závode zo dňa 8.12.2011.

V Závode dňa 22. 11. 2016

Ing. Peter Vrablec

starosta obce

Návrh vyvesený dňa: 22. 11. 2016

VZN schválené dňa :

VZN vyvesené na úradnej tabule obce dňa :